Deg yiseggasen-nni n lgirra tamezwarut n umaḍal, teqqim taddart n Tifra i laẓ imi ceyyɛen Iṛumyen lɣellat-nsen ɣer Fransa. Ihi, yekker yiwen seg taddart iruḥ s Aẓeffun ɣer yiwen wuday yesɛan taḥanut tameqqrant i wakken ad iɛiwen taddart s kra n rreẓq. Yekker Wuday-nni, iɛawen-ten akken ilaq. Asmi i d-yezzi useggas, rzan Wat Tifra ɣer din, rran aṛeṭṭal-nsen. Syin, teɣli-d lemḥibba gar Uẓeffun akked Tifra. Yiwet n tikklet mi tennejmaɛ taddart, yekker ccix n lǧameɛ yenna-as : ‘’ilaq ad iruḥ yiwen deg-wen ɣer Youcef n Uẓeffun i wakken ad as-yerr tajmilt imi i aɣisellek deg teswiɛt n ddiq. Ayen yexdem, yelha, acu kan ad igerrez ma yella nerra-t-id ɣer tneslemt’’. Ihi, truḥ yiwet n tesqamut ɣer Uẓeffun. Mi wwḍen, ikuber-iten-id dayen kan, ččan seksu. Syin, snemren-t u ḍelben deg-s ad yuɣal d ineslem. Winna yenna-asen :’’limer ad uɣaleɣ d ineslem, ihi, ad uɣaleɣ am kunwi. U ma yella uɣaleɣ am kunwi, anwa ara aken-iselken deg tegnit n ddiq ‘’? Syin uɣalen-d ɣer taddart u seg yimir, uɣalen Wat Tifra ttqadaren tameddinit.